Πρόταση απόφασης του Συμβουλίου περί των αναγκαίων προσαρμογών στο πλαίσιο της γερμανικής ενοποίησης του κοινοτικού συστήματος ταχείας ανταλλαγής πληροφοριών όσον αφορά τους κινδύνους που απορρέουν από τη χρήση καταναλωτικών προϊόντων


Avis juridique important

|

52001PC0092

Πρόταση απόφασης του Συμβουλίου για την παράταση ισχύος της απόφασης 91/482/ΕΟΚ σχετικά με τη σύνδεση των υπερποντίων χωρών και εδαφών με την Ευρωπαϊκή Κοινότητα  /* COM/2001/0092 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την παράταση ισχύος της απόφασης 91/482/ΕΟΚ σχετικά με τη σύνδεση των υπερποντίων χωρών και εδαφών με την Ευρωπαϊκή Κοινότητα(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ ισχύουσα απόφαση σύνδεσης των υπερποντίων χωρών και εδαφών με την ΕΚ λήγει στις 28 Φεβρουαρίου 2001.Η Επιτροπή υπέβαλε πρόταση στο Συμβούλιο για μια νέα απόφασή του στις 15 Νοεμβρίου 2000.Εντούτοις, αυτή η πρόταση δεν θα έχει εγκριθεί πριν από τις 28 Φεβρουαρίου 2001 .Συνεπώς, προς αποφυγή του νομικού κενού το οποίο είναι ασυμβίβαστο με το μέρος 4 της συνθήκης, η Επιτροπή προτείνει να παραταθεί η ισχύς της απόφασης σύνδεσης για τέσσερις μήνες κατ'ανώτατο όριο, χωρίς αυτό να προδικάζει την αρχική πρόταση για μία νέα απόφαση του Συμβουλίου.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την παράταση ισχύος της απόφασης 91/482/ΕΟΚ σχετικά με τη σύνδεση των υπερποντίων χωρών και εδαφών με την Ευρωπαϊκή ΚοινότηταΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη :τη συνθήκη για την ίδρυση της Ευρωπαϊκής Κοινότητας,την υπ'αρίθμ. 91/482/ΕΟΚ [1] απόφαση, και συγκεκριμένα το Άρθρο 240(4), δεύτερη υποπαράγραφος,[1]   ΕΕ L 263 της 19.9.1991, σ. 1.την πρόταση της Επιτροπής,Εκτιμώντας τα εξής:Εν αναμονή της έναρξης ισχύος νέας απόφασης του Συμβουλίου σχετικά με τη σύνδεση των υπερποντίων χωρών και εδαφών με την Ευρωπαϊκή Κοινότητα, πρέπει να παραταθεί η ισχύς των διατάξεων που εφαρμόζονται στο πλαίσιο της απόφασης 91/482/ΕΟΚ, όπως τροποποιήθηκε τελευταίως με την απόφαση 2000/169/ΕΟΚ [2] , μέχρι την έναρξη ισχύος της νέας απόφασης και όχι πέραν της 30ης Ιουνίου 2001.[2]  ΕΕ L 55 της 29.2.2000, σ. 67.ΑΠΟΦΑΣΙΖΕΙ:Άρθρο 1Το άρθρο 240 παράγραφος 1 της απόφασης 91/482/ΕΟΚ, αντικαθίσταται από το ακόλουθο κείμενο : "Η παρούσα απόφαση ισχύει μέχρι την 30η Ιουνίου 2001".Άρθρο 2Η παρούσα απόφαση αρχίζει να ισχύει από την ημέρα δημοσίευσής της στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Μαρτίου 2001.Βρυξέλλες,Για το ΣυμβούλιοΟ Πρόεδρος


Avis juridique important

|

52002PC0121

Πρόταση απόφασης του Συμβουλίου που εξουσιοδοτεί τη Γερμανία να εφαρμόσει μέτρο παρέκκλισης από το άρθρο 21 της οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλους εργασιών.  /* COM/2002/0121 τελικό */

Επίσημη Εφημερίδα αριθ. 151 E της 25/06/2002 σ. 0264 - 0265

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ που εξουσιοδοτεί τη Γερμανία να εφαρμόσει μέτρο παρέκκλισης από το άρθρο 21 της οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλους εργασιών.(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΕΙΣΑΓΩΓΗΜε αίτηση, που υποβλήθηκε υπό μορφή δύο ανακοινώσεων προς την Επιτροπή, η οποία καταχωρίσθηκε στη Γενική Γραμματεία της Επιτροπής στις 9 Ιανουαρίου 2002, η κυβέρνηση της Ομοσπονδιακής Δημοκρατίας της Γερμανίας ζήτησε, βάσει του άρθρου 27 της οδηγίας 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση [1] (στο εξής: η έκτη οδηγία), την άδεια να εφαρμόσει μέτρο παρέκκλισης από το άρθρο 21 παράγραφος 1 στοιχείο α) της προαναφερόμενης οδηγίας, όπως τροποποιήθηκε από την οδηγία 2000/65/ΕΚ της 17ης Οκτωβρίου 2000. Το προβλεπόμενο μέτρο παρέκκλισης αποσκοπεί να καταστήσει υπόχρεο του φόρου τον παραλήπτη της παράδοσης αγαθών για τις πράξεις που πραγματοποιούνται στο εσωτερικό της χώρας, σε ορισμένες περιπτώσεις, όταν το πρόσωπο που πραγματοποιεί την παράδοση αγαθών αντιμετωπίζει οικονομικές δυσχέρειες.[1]  ΕΕ L 145 της 13.6.1977, σ. 1. Οδηγία όπως τροποποιήθηκε τελευταία με την οδηγία 2001/115/ΕΚ (ΕΕ L 15 της 17.1.2002, σ. 24).ΣΤΟΧΟΣ ΤΩΝ ΑΙΤΟΥΜΕΝΩΝ ΠΑΡΕΚΚΛΙΣΕΩΝΟι γερμανικές αρχές ισχυρίζονται ότι σε δύο περιπτώσεις ο νόμιμος υπόχρεος του φόρου, που αντιμετωπίζει οικονομικές δυσχέρειες, πολύ συχνά δεν είναι σε θέση να καταβάλει τον ΦΠΑ που έχει χρεωθεί λόγω αυτών των δυσχερειών, ενώ ο αποδέκτης της παράδοσης μπορεί να εκπέσει τον ΦΠΑ που του είχε χρεωθεί ο οποίος όμως δεν έχει καταβληθεί. Οι δύο αυτές περιπτώσεις είναι, αφενός, η παράδοση εκτός της διαδικασίας δικαστικής εκκαθάρισης αγαθών που δίνονται ως εγγύηση από υποκείμενο στο ΦΠΑ υπέρ άλλου υποκείμενου στο ΦΠΑ προς εκτέλεση αυτής της εγγύησης και, αφετέρου, η παράδοση γηπέδων προς οικοδόμηση που πωλούνται στους δημόσιους πλειστηριασμούς σε έναν άλλο υποκείμενο στο ΦΠΑ στο πλαίσιο της διαδικασίας δικαστικής εκκαθάρισης της επιχείρησης που κατείχε τα εν γήπεδα που πωλούνται κατ'αυτόν τον τρόπο. Η κατάσταση αυτή απαντάται τόσο σε περιπτώσεις δολίων πτωχεύσεων όσο και σε περιπτώσεις κατά τις οποίες δεν υπάρχουν πράξεις απάτης.Η υφιστάμενη γερμανική νομοθεσία προβλέπει επί του παρόντος, όπως ορίζεται στην παράγραφο 3 του άρθρου 21 της έκτης οδηγίας, ότι ο αποδέκτης των παραθοδέντων αγαθών είναι αλληλεγγύως και εις ολόκληρον υπεύθυνος για την καταβολή του φόρου. Ωστόσο, η αλληλεγγύως και εις ολόκληρον ευθύνη δεν αποτελεί ικανοποιητική λύση έναντι τρίτων που έχουν αποκτήσει τα αγαθά της επιχείρησης η οποία αντιμετωπίζει δυσχέρειες, δεδομένου ότι πρέπει ενδεχομένως να καταβάλουν δύο φορές τον ΦΠΑ που τους έχει χρεωθεί:- Ο ΦΠΑ περιλαμβάνεται στο ποσό του τιμολογίου που καταβάλλεται στην επιχείρηση που αντιμετωπίζει δυσχέρειες.- Ο ΦΠΑ καταβάλλεται για δεύτερη φορά δυνάμει της αλληλεγγύως και εις ολόκληρον υποχρέωσης καταβολής του ΦΠΑ που δεν καταβλήθηκε από την επιχείρηση που πραγματοποίησε την παράδοση.Αντίθετα, το δικαίωμα προς έκπτωση μπορεί να ασκηθεί μόνο μία φορά από τον αποδέκτη της παράδοσης.ΠΕΡΙΓΡΑΦΗ ΤΩΝ ΑΙΤΟΥΜΕΝΩΝ ΜΕΤΡΩΝ ΠΑΡΕΚΚΛΙΣΗΣΗ παρέκκλιση αφορά δύο περιπτώσεις:- Αφενός, τις παραδόσεις, εκτός της διαδικασίας δικαστικής εκκαθάρισης, αγαθών που δίνονται ως εγγύηση από υποκείμενο στο φόρο υπέρ άλλου υποκείμενου στο φόρο προς εκτέλεση αυτής της εγγύησης.- Αφετέρου, παραδόσεις γηπέδων προς οικοδόμηση που πωλούνται στους δημόσιους πλειστηριασμούς σε άλλον υποκείμενο στον ΦΠΑ στο πλαίσιο της διαδικασίας δικαστικής εκκαθάρισης της επιχείρησης η οποία κατείχε τα γήπεδα που πωλούνται κατ'αυτόν τον τρόπο.- Αντίθετα, η παρέκκλιση δεν αφορά τις παραδόσεις που πραγματοποιούνται υπέρ μη υποκείμενων στο φόρο.Στις δύο αυτές περιπτώσεις, η παρέκκλιση που ζητεί η Γερμανία θα επέτρεπε να οριστεί ο παραλήπτης της παράδοσης αγαθών ως υπόχρεος του φόρου, κατά παρέκκλιση από το άρθρο 21 παράγραφος 1 στοιχείο α) της έκτης οδηγίας, αντί του προσώπου που πραγματοποιεί την παράδοση.Στην πράξη, το μέτρο αυτό θα αφορούσε τις πράξεις παράδοσης αγαθών που δίνονται ως εγγύηση οι οποίες πραγματοποιούνται στο εσωτερικό της χώρας. Για τις ενδοκοινοτικές πράξεις, ο υπόχρεος του φόρου είναι ήδη μέχρι σήμερα το πρόσωπο που πραγματοποιεί την ενδοκοινοτική απόκτηση αγαθών κατ´εφαρμογή του άρθρου 21 παράγραφος 1 στοιχείο ε) της έκτης οδηγίας.Για τα γήπεδα, το μέτρο αυτό θα αφορούσε τις παραδόσεις των γηπέδων που βρίσκονται στη Γερμανία, εφόσον το άρθρο 8 παράγραφος 1 στοιχείο α) της έκτης οδηγίας προβλέπει ότι ο τόπος φορολόγησης των παραδόσεων αγαθών που δεν αποστέλλονται ή μεταφέρονται είναι ο τόπος όπου βρίσκεται το αγαθό τη στιγμή της παράδοσης.Αντίστοιχα, η Γερμανία θα καταργούσε τη σημερινή εθνική της νομοθεσία που προβλέπει την αλληλεγγύως και εις ολόκληρον ευθύνη του αγοραστή του παραδοθέντος αγαθού για την καταβολή του οφειλόμενου ΦΠΑ από τον πωλητή.ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣΗ δυνατότητα παρέκκλισης από την έκτη οδηγία προβλέπεται στο άρθρο 27 της εν λόγω οδηγίας με σκοπό την απλοποίηση της είσπραξης του φόρου ή την αποτροπή ορισμένων περιπτώσεων φοροδιαφυγής ή φοροαποφυγής.Η ρύθμιση που προτείνει η Γερμανία προβλέπει μέτρα που έχουν ως αντικείμενο την απλοποίηση της είσπραξης του φόρου, δεδομένου ότι η φορολογική διοίκηση αντιμετωπίζει πολύ συχνά προβλήματα για την είσπραξη του φόρου από οφειλέτες με σημαντικές οικονομικές δυσχέρειες.Δεν αμφισβητείται ότι η εφαρμογή των κανονικών ρυθμίσεων σχετικά με τον προσδιορισμό του υπόχρεου του φόρου δημιουργεί προβλήματα, ιδίως η υποχρέωση για τον αγοραστή να καταβάλει δύο φορές το ποσό του φόρου, εφόσον ο κανονικός υπόχρεος του φόρου δεν είναι ενδεχομένως σε θέση λόγω οικονομικών δυσχερειών να καταβάλει τον οφειλόμενο φόρο.Επιπλέον, το μέτρο που προτείνει η Γερμανία φαίνεται ανάλογο με τον επιδιωκόμενο στόχο: διότι το πεδίο εφαρμογής του παρεκκλίνει από τις γενικές αρχές του άρθρου 21 της έκτης οδηγίας μόνο εντός των αυστηρά απαιτούμενων ορίων για την επίτευξη του εν λόγω στόχου.Η αίτηση της Γερμανίας δεν αποσκοπεί σε μια γενική και συστηματική παρέκκλιση από τις αρχές του άρθρου 21 αλλά περιορίζεται σε δύο περιπτώσεις περιορισμένης σημασίας για τις οποίες η εφαρμογή των κανόνων που εφαρμόζονται κανονικά θα δημιουργούσε δυσκολίες.Το προβλεπόμενο από τη Γερμανία μέτρο θα επέτρεπε κατ´αυτό τον τρόπο να αποφευχθούν στις δύο περιπτώσεις που αφορούν την παρέκκλιση, τα μειονεκτήματα που αναφέρθηκαν ανωτέρω:- Η επιχείρηση που αντιμετωπίζει δυσχέρειες η οποία πραγματοποιεί την παράδοση αγαθών που υπόκεινται στην παρέκκλιση δεν θα ήταν πλέον υπόχρεη του φόρου. Έτσι, θα παραμεριζόταν ο κίνδυνος μη πληρωμής του φόρου λόγω της ύπαρξης οικονομικών δυσχερειών. Ομοίως, και κατά συνέπεια, δεν θα υφίστατο πλέον ο κίνδυνος για τον αγοραστή να πρέπει να καταβάλει δύο φορές τον ΦΠΑ που του έχει χρεωθεί.- Ο αγοραστής θα προέβαινε ο ίδιος στην εκκαθάριση του οφειλόμενου φόρου. Αφενός, θα φορολογούσε την παράδοση αγαθών των οποίων είναι ο παραλήπτης, αφετέρου, θα ασκούσε ταυτόχρονα το δικαίωμα προς έκπτωση αυτού του φόρου υπό τους συνήθεις όρους.Τέλος, πρέπει να τονιστεί ότι η προτεινόμενη παρέκκλιση δεν θα έχει επιπτώσεις στο ποσό του οφειλόμενου φόρου. Το ποσό του οφειλόμενου ΦΠΑ κατ´εφαρμογή του μέτρου παρέκκλισης θα είναι ακριβώς το ίδιο όπως εάν εφαρμόζονταν οι κανονικές ρυθμίσεις που προβλέπονται στο άρθρο 21 της έκτης οδηγίας.Για το λόγο αυτό, η Επιτροπή προτείνει στο Συμβούλιο να εξουσιοδοτήσει τη Γερμανία να εφαρμόσει, στις δύο προβλεπόμενες περιπτώσεις το αιτούμενο μέτρο παρέκκλισης από το άρθρο 21 παράγραφος 1 στοιχείο α).Η Επιτροπή θεωρεί ότι ενδείκνυται να περιοριστεί χρονικά η ισχύς της εν λόγω παρέκκλισης μέχρι τις 31 Δεκεμβρίου 2006. Ο περιορισμός αυτός θα επιτρέψει να εκτιμηθεί εάν θα πρέπει να συνεχιστεί ή όχι το μέτρο παρέκκλισης, λαμβανομένης υπόψη της εμπειρίας που θα αποκτήσει η Γερμανία κατά τη διάρκεια των πέντε αυτών ετών.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥπου εξουσιοδοτεί τη Γερμανία να εφαρμόσει μέτρο παρέκκλισης από το άρθρο 21 της οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλους εργασιών.(Το κείμενο στη γερμανική γλώσσα είναι το μόνο αυθεντικό)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση [2], και ιδίως το άρθρο 27 παράγραφος 1,[2]  ΕΕ L 145 της 13.6.1977, σ. 1. Οδηγία όπως τροποποιήθηκε τελευταία με την οδηγία 2001/115/ΕΚ (ΕΕ L 15 της 17.1.2002, σ. 24).την πρόταση της Επιτροπής [3],[3]  ΕΕ C...Eκτιμώντας τα εξής:(1) Με αίτηση, που υποβλήθηκε υπό μορφή δύο ανακοινώσεων προς την Επιτροπή, η οποία καταχωρίσθηκε στη Γενική Γραμματεία της Επιτροπής στις 9 Ιανουαρίου 2002, η Γερμανία ζήτησε την άδεια να εφαρμόσει μέτρο παρέκκλισης από το άρθρο 21 παράγραφος 1 στοιχείο α) της οδηγίας 77/388/ΕΟΚ.(2) Τα άλλα κράτη μέλη ενημερώθηκαν για την αίτηση της Γερμανίας με επιστολή της 16 Ιανουαρίου 2002.(3) Το άρθρο 21 παράγραφος 1 της οδηγίας 77/388/ΕΟΚ, όπως τροποποιήθηκε με το άρθρο 28ζ της εν λόγω οδηγίας προβλέπει ότι στο εσωτερικό καθεστώς ο φόρος προστιθέμενης αξίας οφείλεται στις περισσότερες περιπτώσεις από τον υποκείμενο στο φόρο που πραγματοποιεί φορολογητέα παράδοση αγαθών ή παροχή υπηρεσιών.(4) Το αιτούμενο από τη Γερμανία μέτρο παρέκκλισης έχει ως στόχο να προσδιορίσει τον παραλήπτη της παράδοσης αγαθών ως υπόχρεο του φόρου προστιθέμενης αξίας, αφενός, για τις παραδόσεις, εκτός της διαδικασίας δικαστικής εκκαθάρισης, αγαθών που δίνονται ως εγγύηση από υποκείμενο στο ΦΠΑ υπέρ άλλου υποκείμενου στο ΦΠΑ προς εκτέλεση αυτής της εγγύησης και, αφετέρου, για τις παραδόσεις γηπέδων προς οικοδόμηση που πωλούνται στους δημόσιους πλειστηριασμούς σε άλλον υποκείμενο στο ΦΠΑ στο πλαίσιο της δικαστικής εκκαθάρισης της επιχείρησης που κατείχε τα γήπεδα που πωλούνται κατ'αυτόν τον τρόπο.(5) Η παρέκκλιση αυτή αποσκοπεί να απλοποιήσει την είσπραξη του φόρου δεδομένου ότι, στην πράξη, ο κανονικός οφειλέτης του φόρου, στις περιπτώσεις που αναφέρονται στην αίτηση παρέκκλισης, συχνά δεν είναι σε θέση να καταβάλει τον ΦΠΑ που του έχει χρεωθεί λόγω οικονομικών δυσχερειών που αντιμετωπίζει.(6) Η κατάσταση αυτή είναι ζημιογόνος για το Δημόσιο Ταμείο λόγω του ότι ο αποδέκτης της παράδοσης αγαθών δύναται να εκπέσει το φόρο προστιθέμενης αξίας που του έχει χρεωθεί ενώ αυτός δεν καταβλήθηκε από τον υποκείμενο στο φόρο που πραγματοποιεί την παράδοση αγαθών.(7) Η παρέκκλιση, σύμφωνα με την οποία ο αποδέκτης της παράδοσης αγαθών ορίζεται ως υπόχρεος του φόρου προστιθέμενης αξίας, επιτρέπει να αποφευχθούν οι σχετικές δυσκολίες χωρίς, ωστόσο, να τροποποιείται το ποσό του οφειλόμενου φόρου.(8) Είναι σκόπιμο να χορηγηθεί η έγκριση μέχρι τις 31 Δεκεμβρίου 2006, προκειμένου να εκτιμηθεί, λαμβανομένης υπόψη της αποκτηθείσας εμπειρίας, εάν ενδείκνυται η συνέχιση του μέτρου παρέκκλισης.(9) Το μέτρο παρέκκλισης δεν έχει αρνητικές επιπτώσεις στους ίδιους πόρους των Ευρωπαϊκών Κοινοτήτων που προέρχονται από τον ΦΠΑ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση του άρθρου 21 παράγραφος 1 στοιχείο α) της οδηγίας 77/388/ΕΟΚ, όπως τροποποιήθηκε από το άρθρο 28ζ της εν λόγω οδηγίας, η Γερμανία εξουσιοδοτείται να ορίσει ως υπόχρεο του φόρου προστιθέμενης αξίας τον παραλήπτη των παραδόσεων αγαθών που αναφέρονται στο άρθρο 2 της παρούσας απόφασης.Άρθρο 2Ο παραλήπτης της παράδοσης αγαθών δύναται να οριστεί ως υπόχρεος του ΦΠΑ στις ακόλουθες περιπτώσεις:1. Για τις παραδόσεις, εκτός της διαδικασίας δικαστικής εκκαθάρισης, αγαθών που δίνονται ως εγγύηση από υποκείμενο στο ΦΠΑ υπέρ άλλου υποκείμενου στο ΦΠΑ προς εκτέλεση αυτής της εγγύησης.2. Για τις παραδόσεις γηπέδων προς οικοδόμηση που πωλούνται στους δημόσιους πλειστηριασμούς σε άλλον υποκείμενο στο ΦΠΑ στο πλαίσιο δικαστικής εκκαθάρισης της επιχείρησης που κατείχε τα γήπεδα που πωλούνται κατ'αυτόν τον τρόπο.Άρθρο 3Η ισχύς της παρούσας απόφασης λήγει στις 31 Δεκεμβρίου 2006.Άρθρο 4Η παρούσα απόφαση απευθύνεται στην Ομοσπονδιακή Δημοκρατία της Γερμανίας.Βρυξέλλες, [...]Για το ΣυμβούλιοΟ Πρόεδρος[...]


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 19.7.2017
            COM(2017) 382 final
            2017/0160(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέσπιση θέσης της Ευρωπαϊκή Ένωσης ενόψει της έκδοσης απόφασης από την επιτροπή ΣΟΕΣ που συστάθηκε με την ενδιάμεση συμφωνία σχετικά με τη θέσπιση πλαισίου για συμφωνία οικονομικής εταιρικής σχέσης μεταξύ των κρατών της Ανατολικής και Μεσημβρινής Αφρικής, αφενός, και της Ευρωπαϊκής Κοινότητας και των κρατών μελών της, αφετέρου, σχετικά με την προσχώρηση της Δημοκρατίας της Κροατίας στην Ευρωπαϊκή Ένωση, καθώς και τις αλλαγές στον κατάλογο των χωρών και εδαφών που συνδέονται με την Ευρωπαϊκή Ένωση

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

                  Η συνημμένη πρόταση συνιστά τη νομική πράξη με την οποία καθορίζεται η θέση που θα ληφθεί εξ ονόματος της Ένωσης σε όργανο το οποίο θα συγκροτηθεί δυνάμει συμφωνίας σύνδεσης μεταξύ της Ένωσης και μιας τρίτης χώρας. Ειδικότερα, αφορά την εφαρμογή της ενδιάμεσης συμφωνίας που θεσπίζει το πλαίσιο για συμφωνία οικονομικής εταιρικής σχέσης μεταξύ των κρατών της Ανατολικής και Μεσημβρινής Αφρικής, αφενός, και της Ευρωπαϊκής Κοινότητας και των κρατών μελών της, αφετέρου, (εφεξής «η συμφωνία»), όσον αφορά την έκδοση απόφασης της επιτροπής ΣΟΕΣ που συστάθηκε με τη συμφωνία· η απόφαση της επιτροπής ΣΟΕΣ επισυνάπτεται στην απόφαση του Συμβουλίου.

                  Η συμφωνία υπεγράφη στις 29 Αυγούστου 2009 και εφαρμόζεται προσωρινά από τις 14 Μαΐου 2012.

                  Η συμφωνία εφαρμόζεται, αφενός, στα εδάφη στα οποία ισχύει η Συνθήκη για τη λειτουργία της Ευρωπαϊκής Ένωσης και υπό τους όρους που προβλέπονται στην εν λόγω Συνθήκη και, αφετέρου, στο έδαφος των συμβαλλόμενων κρατών της Ανατολικής και Μεσημβρινής Αφρικής (Μαδαγασκάρη, Μαυρίκιος, Σεϋχέλλες και Ζιμπάμπουε).

                  Το άρθρο 67 της συμφωνίας προβλέπει ότι η επιτροπή ΣΟΕΣ μπορεί να θεσπίζει τα μεταβατικά μέτρα ή τα μέτρα τροποποίησης τα οποία θα κριθούν αναγκαία σε σχέση με την προσχώρηση νέων κρατών μελών στην Ευρωπαϊκή Ένωση. Η Δημοκρατία της Κροατίας προσχώρησε στην Ευρωπαϊκή Ένωση την 1η Ιουλίου 2013 και κατέθεσε πράξη προσχώρησης στη συμφωνία στις 22 Μαρτίου 2017.

                  Στο παράρτημα ΙΧ του πρωτοκόλλου 1 της συμφωνίας απαριθμούνται οι υπερπόντιες χώρες και εδάφη για τους σκοπούς του παρόντος πρωτοκόλλου με την επιφύλαξη του καθεστώτος των εν λόγω χωρών και εδαφών ή τυχόν μελλοντικών μεταβολών του. Το άρθρο 70 της συμφωνίας προβλέπει ότι τα παραρτήματα και πρωτόκολλα της Συμφωνίας αποτελούν αναπόσπαστο τμήμα της και μπορούν να επανεξεταστούν ή και να τροποποιηθούν από την επιτροπή ΣΟΕΣ.

                  Ο Άγιος Βαρθολομαίος (FR) κατέστη υπερπόντιο έδαφος συνδεδεμένο με την Ευρωπαϊκή Ένωση την 1η Ιανουαρίου 2012. Η Μαγιότ (FR) κατέστη εξόχως απόκεντρη περιφέρεια της Ευρωπαϊκής Ένωσης την 1η Ιανουαρίου 2014. Την ίδια ημερομηνία τέθηκε σε ισχύ η απόφαση 2013/755/ΕΕ του Συμβουλίου σχετικά με τη σύνδεση των υπερπόντιων χωρών και εδαφών με την Ευρωπαϊκή Ένωση, η οποία εφαρμόζεται στο σύνολο των υπερπόντιων χωρών και εδαφών που απαριθμούνται στο παράρτημα ΙΙ της ΣΛΕΕ. Ο κατάλογος των υπερπόντιων χωρών και εδαφών στο παράρτημα ΙΧ του πρωτοκόλλου 1 της συμφωνίας θα πρέπει επομένως να επικαιροποιηθεί.

                  Συνεπώς, η Ευρωπαϊκή Ένωση θα πρέπει να καθορίσει τη θέση που θα λάβει όσον αφορά την έκδοση απόφασης της επιτροπής ΣΟΕΣ σχετικά με την προσχώρηση της Δημοκρατίας της Κροατίας στην Ευρωπαϊκή Ένωση, καθώς και τις αλλαγές στον κατάλογο χωρών και εδαφών που συνδέονται με την Ευρωπαϊκή Ένωση.

                  Η παρούσα απόφαση του Συμβουλίου περιλαμβάνει σε παράρτημα σχέδιο απόφασης που θα ληφθεί από την επιτροπή ΣΟΕΣ.

               •Συνοχή με τις ισχύουσες διατάξεις στον τομέα πολιτικής

                  Η παρούσα πρόταση εφαρμόζει την κοινή εμπορική πολιτική της Ένωσης προς τρίτες χώρες- εταίρους, με βάση τις διατάξεις της προαναφερθείσας συμφωνίας. Οι προτεινόμενες τροποποιήσεις της συμφωνίας είναι σύμφωνες με τη ΣΛΕΕ και τη συμφωνία.

               •Συνοχή με άλλες πολιτικές της Ένωσης

                  Οι προτεινόμενες τροποποιήσεις της συμφωνίας είναι συνεπείς με τις άλλες πολιτικές της Ένωσης.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

                  Η νομική βάση για την παρούσα απόφαση του Συμβουλίου είναι η ΣΛΕΕ, ιδίως το άρθρο 207 σε συνδυασμό με το άρθρο 218 παράγραφος 9.

               •Επικουρικότητα (σε περίπτωση μη αποκλειστικής αρμοδιότητας)

                  Η κοινή εμπορική πολιτική, σύμφωνα με το άρθρο 3 της ΣΛΕΕ, ορίζεται ως αποκλειστική αρμοδιότητα της Ένωσης. Συνεπώς, δεν έχει εφαρμογή η αρχή της επικουρικότητας.

               •Αναλογικότητα

                  Η παρούσα πρόταση είναι αναγκαία για να εφαρμοστούν οι διεθνείς δεσμεύσεις της Ένωσης που καθορίζονται στη συμφωνία.

               •Επιλογή του νομικού μέσου

                  Η παρούσα πρόταση συνάδει προς το άρθρο 218 παράγραφος 5 της ΣΛΕΕ, το οποίο προβλέπει την έκδοση αποφάσεων του Συμβουλίου σχετικά με διεθνείς συμφωνίες. Δεν υπάρχει άλλη νομική πράξη που να μπορεί να χρησιμοποιηθεί για την επίτευξη του στόχου που επιδιώκεται με την παρούσα πρόταση.

               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ

               •Εκ των υστέρων αξιολογήσεις/έλεγχοι καταλληλότητας ισχύουσας νομοθεσίας

                  Άνευ αντικειμένου

               •Διαβουλεύσεις με τα ενδιαφερόμενα μέρη

                  Άνευ αντικειμένου

               •Συλλογή και χρήση εμπειρογνωσίας

                  Άνευ αντικειμένου

               •Εκτίμηση επιπτώσεων

                  Άνευ αντικειμένου

               •Καταλληλότητα του κανονιστικού πλαισίου και απλούστευση

                  Η πρόταση δεν υπόκειται σε διαδικασίες του προγράμματος REFIT  δεν συνεπάγεται κόστος για τις ΜΜΕ· και δεν εγείρει κανένα ζήτημα όσον αφορά το ψηφιακό περιβάλλον.

               •Θεμελιώδη δικαιώματα

                  Η πρόταση δεν έχει συνέπειες για την προστασία των θεμελιωδών δικαιωμάτων στην Ένωση.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Η παρούσα πρόταση δεν έχει επιπτώσεις στον προϋπολογισμό.

               5.ΛΟΙΠΑ ΣΤΟΙΧΕΙΑ

               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων

                  Άνευ αντικειμένου

               •Επεξηγηματικά έγγραφα (για οδηγίες)

                  Άνευ αντικειμένου

               •Αναλυτική επεξήγηση των επιμέρους διατάξεων της πρότασης

                  Σκοπός της παρούσας πρότασης είναι να εγκριθεί η θέση της Ένωσης όσον αφορά την απόφαση που πρέπει να λάβει το κοινό θεσμικό όργανο της εν λόγω συμφωνίας, δηλαδή η επιτροπή ΣΟΕΣ. Η ρήτρα προσχώρησης στο άρθρο 66 της συμφωνίας προβλέπει την «αυτόματη» προσχώρηση της Κροατίας στη συμφωνία με την κατάθεση πράξης προσχώρησης στη Γενική Γραμματεία του Συμβουλίου της ΕΕ. Για τις μεταγενέστερες τροποποιήσεις που απαιτούνται λόγω της προσχώρησης, η ρήτρα προσχώρησης προβλέπει την έκδοση απόφασης από την επιτροπή ΣΟΕΣ.

                  Αναφορικά με τις αλλαγές στον κατάλογο των ΥΧΕ, το άρθρο 70 της Συμφωνίας προβλέπει ότι τα παραρτήματα και πρωτόκολλα της Συμφωνίας αποτελούν αναπόσπαστο τμήμα της και μπορούν να επανεξεταστούν ή και να τροποποιηθούν από την επιτροπή ΣΟΕΣ.

               2017/0160 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη θέσπιση θέσης της Ευρωπαϊκή Ένωσης ενόψει της έκδοσης απόφασης από την επιτροπή ΣΟΕΣ που συστάθηκε με την ενδιάμεση συμφωνία σχετικά με τη θέσπιση πλαισίου για συμφωνία οικονομικής εταιρικής σχέσης μεταξύ των κρατών της Ανατολικής και Μεσημβρινής Αφρικής, αφενός, και της Ευρωπαϊκής Κοινότητας και των κρατών μελών της, αφετέρου, σχετικά με την προσχώρηση της Δημοκρατίας της Κροατίας στην Ευρωπαϊκή Ένωση, καθώς και τις αλλαγές στον κατάλογο των χωρών και εδαφών που συνδέονται με την Ευρωπαϊκή Ένωση

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 και το άρθρο 218 παράγραφος 9,

               Έχοντας υπόψη την ενδιάμεση συμφωνία σχετικά με τη θέσπιση πλαισίου για συμφωνία οικονομικής εταιρικής σχέσης μεταξύ των κρατών της Ανατολικής και Μεσημβρινής Αφρικής, αφενός, και της Ευρωπαϊκής Κοινότητας και των κρατών μελών της, αφετέρου
                  1
               ,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η ενδιάμεση συμφωνία σχετικά με τη θέσπιση πλαισίου για συμφωνία οικονομικής εταιρικής σχέσης μεταξύ των κρατών της Ανατολικής και Μεσημβρινής Αφρικής, αφενός, και της Ευρωπαϊκής Κοινότητας και των κρατών μελών της, αφετέρου  (εφεξής αποκαλούμενη «η συμφωνία») εφαρμόζεται προσωρινά από τις 14 Μαΐου 2012.

               (2)H Συνθήκη για την προσχώρηση της Δημοκρατίας της Κροατίας στην Ευρωπαϊκή Ένωση υπεγράφη στις 9 Δεκεμβρίου 2011 και τέθηκε σε ισχύ την 1η Ιουλίου 2013.

               (3)Η Δημοκρατία της Κροατίας προσχώρησε στην συμφωνία στις 22 Μαρτίου 2017 με την κατάθεση της πράξης προσχώρησής της.

               (4)Σύμφωνα με το άρθρο 67 της συμφωνίας, η επιτροπή της συμφωνίας οικονομικής εταιρικής σχέσης («επιτροπή ΣΟΕΣ») μπορεί να αποφασίσει σχετικά με τα μέτρα προσαρμογής που κρίνονται αναγκαία σε σχέση με την προσχώρηση νέων κρατών μελών στην Ευρωπαϊκή Ένωση.

               (5)Το άρθρο 70 της συμφωνίας προβλέπει ότι τα παραρτήματα και πρωτόκολλα της συμφωνίας αποτελούν αναπόσπαστο μέρος αυτής και δύνανται να αναθεωρηθούν ή και να τροποποιηθούν από την επιτροπή της ΣΟΕΣ.

               (6)Μετά την αλλαγή του καθεστώτος της Μαγιότ
                  2
                και του Αγίου Βαρθολομαίου
                  3
                και την έναρξη ισχύος της απόφασης 2013/755/ΕΕ του Συμβουλίου για τη σύνδεση των υπερπόντιων χωρών και εδαφών με την Ευρωπαϊκή Ένωση
                  4
               , ο κατάλογος των υπερπόντιων χωρών και εδαφών στο παράρτημα ΙΧ του πρωτοκόλλου Ι της συμφωνίας θα πρέπει να επικαιροποιηθεί.

               (7)Είναι σκόπιμο να καθοριστεί η θέση της Ένωσης όσον αφορά την έγκριση μιας απόφασης της επιτροπής ΣΟΕΣ σχετικά με την προσχώρηση της Δημοκρατίας της Κροατίας στην Ευρωπαϊκή Ένωση και να προσδιοριστούν οι αλλαγές της κατάστασης ορισμένων χωρών και εδαφών που συνδέονται με την Ευρωπαϊκή Ένωση,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο  1

               Η θέση της Ένωσης όσον αφορά την έκδοση μιας απόφασης της επιτροπής ΣΟΕΣ που συστάθηκε με την ενδιάμεση συμφωνία σχετικά με τη θέσπιση πλαισίου για συμφωνία οικονομικής εταιρικής σχέσης μεταξύ των κρατών της Ανατολικής και Μεσημβρινής Αφρικής, αφενός, και της Ευρωπαϊκής Κοινότητας και των κρατών μελών της, αφετέρου, σχετικά με την προσχώρηση της Δημοκρατίας της Κροατίας στην Ευρωπαϊκή Ένωση, καθώς και τις αλλαγές στον κατάλογο των χωρών και εδαφών που συνδέονται με την Ένωση, βασίζεται στο σχέδιο απόφασης της επιτροπής ΣΟΕΣ που επισυνάπτεται στην παρούσα απόφαση.

               Αλλαγές ήσσονος σημασίας στο σχέδιο απόφασης μπορούν να συμφωνηθούν από τον εκπρόσωπο της Ένωσης στο πλαίσιο της επιτροπής ΣΟΕΣ χωρίς περαιτέρω απόφαση του Συμβουλίου.

               Άρθρο  2

               Η παρούσα απόφαση αρχίζει να ισχύει την ημέρα της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  EE L 111 της 24.4.2012, σ. 2.

                     (2)
                  Απόφαση 2012/419/ΕΕ του Ευρωπαϊκού Συμβουλίου, της 11ης Ιουλίου 2012, σχετικά με την τροποποίηση του καθεστώτος της Μαγιότ έναντι της Ευρωπαϊκής Ένωσης (ΕΕ L 204 της 31.7.2012, σ. 131).

                     (3)
                  Απόφαση 2010/718/ΕΕ του Ευρωπαϊκού Συμβουλίου, της 29ης Οκτωβρίου 2010, σχετικά με την τροποποίηση του ευρωπαϊκού καθεστώτος της νήσου του Αγίου Βαρθολομαίου (ΕΕ L 325 της 9.12.2010, σ. 4).

                     (4)
                  Απόφαση 2013/755/EE της 25ης Νοεμβρίου 2013 για τη σύνδεση των Υπερπόντιων Χωρών και Εδαφών με την Ευρωπαϊκή Ένωση («απόφαση για τη σύνδεση ΥΧΕ–ΕΕ») (ΕΕ L 344 της 19.12.2013, σ. 1).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 19.7.2017
            COM(2017) 382 final
            ΠΑΡΑΡΤΗΜΑ
            της
            Απόφασης του Συμβουλίου
            για τη θέσπιση θέσης της Ευρωπαϊκή Ένωσης ενόψει της έκδοσης απόφασης από την επιτροπή ΣΟΕΣ που συστάθηκε με την ενδιάμεση συμφωνία σχετικά με τη θέσπιση πλαισίου για συμφωνία οικονομικής εταιρικής σχέσης μεταξύ των κρατών της Ανατολικής και Μεσημβρινής Αφρικής, αφενός, και της Ευρωπαϊκής Κοινότητας και των κρατών μελών της, αφετέρου, σχετικά με την προσχώρηση της Δημοκρατίας της Κροατίας στην Ευρωπαϊκή Ένωση, καθώς και τις αλλαγές στον κατάλογο των χωρών και εδαφών που συνδέονται με την Ευρωπαϊκή Ένωση

               ΠΑΡΑΡΤΗΜΑ

               ΣΧΕΔΙΟ

               ΑΠΟΦΑΣΗ ΑΡΙΘ …/2017

               ΤΗΣ ΕΠΙΤΡΟΠΗΣ ΣΟΕΣ

               που συστάθηκε με την ενδιάμεση συμφωνία σχετικά με τη θέσπιση πλαισίου για συμφωνία οικονομικής εταιρικής σχέσης μεταξύ των κρατών της Ανατολικής και Μεσημβρινής Αφρικής, αφενός, και της Ευρωπαϊκής Κοινότητας και των κρατών μελών της, αφετέρου, σχετικά με την προσχώρηση της Δημοκρατίας της Κροατίας στην Ευρωπαϊκή Ένωση, καθώς και τις αλλαγές στον κατάλογο των χωρών και εδαφών που συνδέονται με την Ευρωπαϊκή Ένωση

               Η ΕΠΙΤΡΟΠΗ ΣΟΕΣ,

               Έχοντας υπόψη την ενδιάμεση συμφωνία σχετικά με τη θέσπιση πλαισίου για συμφωνία οικονομικής εταιρικής σχέσης μεταξύ των κρατών της Ανατολικής και Μεσημβρινής Αφρικής, αφενός, και της Ευρωπαϊκής Κοινότητας και των κρατών μελών της, αφετέρου (εφεξής «η συμφωνία»), που υπογράφηκε στο Grand Baie στις 29 Αυγούστου 2009 και εφαρμόζεται προσωρινά από τις 14 Μαΐου 2012, και ιδίως τα άρθρα 63, 67 και 70
                  1
               ,

               Έχοντας υπόψη τη Συνθήκη σχετικά με την προσχώρηση της Δημοκρατίας της Κροατίας στην Ευρωπαϊκή Ένωση και την πράξη προσχώρησης στη συμφωνία που κατατέθηκε από την Δημοκρατία της Κροατίας στις 22 Μαρτίου 2017,

               Εκτιμώντας τα ακόλουθα:

               1)Η παρούσα συμφωνία εφαρμόζεται, αφενός, στα εδάφη στα οποία ισχύει η Συνθήκη για τη λειτουργία της Ευρωπαϊκής Ένωσης και υπό τους όρους που προβλέπονται στην εν λόγω συνθήκη και, αφετέρου, στο έδαφος των συμβαλλόμενων κρατών της Ανατολικής και Μεσημβρινής Αφρικής («τα κράτη της ΑΜΑ»).

               2)Σύμφωνα με το άρθρο 67 παράγραφος 3 της συμφωνίας, η επιτροπή ΣΟΕΣ μπορεί να αποφασίσει για τα μέτρα προσαρμογής που κρίνονται αναγκαία μετά την προσχώρηση νέων κρατών μελών στην Ευρωπαϊκή Ένωση.

               3)Το άρθρο 70 της συμφωνίας προβλέπει ότι τα παραρτήματα και πρωτόκολλα της Συμφωνίας αποτελούν αναπόσπαστο τμήμα της και μπορούν να επανεξεταστούν ή και να τροποποιηθούν από την επιτροπή ΣΟΕΣ.

               4)Μετά την αλλαγή του καθεστώτος της Μαγιότ
                  2
                και του Αγίου Βαρθολομαίου
                  3
               , και την έναρξη ισχύος της απόφασης 2013/755/ΕΕ του Συμβουλίου για τη σύνδεση των υπερπόντιων χωρών και εδαφών με την Ευρωπαϊκή Ένωση
                  4
               , ο κατάλογος των υπερπόντιων χωρών και εδαφών στο παράρτημα ΙΧ του πρωτοκόλλου 1 της συμφωνίας θα πρέπει να επικαιροποιηθεί,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο  1

               Η Δημοκρατία της Κροατίας, ως συμβαλλόμενο μέρος της συμφωνίας, πρέπει, κατά τον ίδιο τρόπο με τα άλλα κράτη μέλη της Ένωσης, να εγκρίνει και να λαμβάνει υπόψη, αντίστοιχα, τα κείμενα της συμφωνίας, καθώς και τα παραρτήματα, τα πρωτόκολλα και τις δηλώσεις που επισυνάπτονται σε αυτήν.

               Άρθρο  2

               Η συμφωνία τροποποιείται ως εξής:

               (1) Το άρθρο 69 αντικαθίσταται από το ακόλουθο κείμενο:

               «Άρθρο  69

               Αυθεντικά κείμενα

               Η παρούσα συμφωνία συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα. Όλα τα κείμενα είναι εξίσου αυθεντικά.».

               (2) Το παράρτημα ΙV του πρωτοκόλλου 1 αντικαθίσταται από το ακόλουθο κείμενο:

               «ΠΑΡΑΡΤΗΜΑ IV του πρωτοκόλλου 1

               Δήλωση τιμολογίου

               Η δήλωση τιμολογίου, το κείμενο της οποίας παρατίθεται κατωτέρω, πρέπει να συντάσσεται σύμφωνα με τις υποσημειώσεις. Ωστόσο, δεν χρειάζεται να επαναλαμβάνονται οι εν λόγω υποσημειώσεις.

               Βουλγαρικό κείμενο

               Износителят на продуктите, обхванати от този документ (митническо разрешение № … (1)) декларира, че освен кьдето е отбелязано друго, тези продукти са с … преференциален произход (2).

               Ισπανικό κείμενο

               El exportador de los productos incluidos en el presente documento (autorización aduanera n o … (1)) declara que, salvoindicación en sentido contrario, estos productos gozan de un origen preferencial … (2).

               Κροατικό κείμενο

               Izvoznik proizvoda obuhvaćenih ovom ispravom (carinsko ovlaštenje br … (1)) izjavljuje da su, osim ako je drukčije izričito navedeno, ovi proizvodi … (2) preferencijalnog podrijetla.

               Τσεχικό κείμενο

               Vývozce výrobků uvedených v tomto dokumentu (číslo povolení … (1)) prohlašuje, že kromě zřetelně označených, mají tyto výrobky preferenční původ v … (2).

               Δανικό κείμενο

               Eksportøren af varer, der er omfattet af nærværende dokument, (toldmyndighedernes tilladelse nr. … (1)), erklærer, at varerne, medmindre andet tydeligt er angivet, har præferenceoprindelse i … (2).

               Γερμανικό κείμενο

               Der Ausführer (Ermächtigter Ausführer; Bewilligungs-Nr. … (1)) der Waren, auf die sich dieses Handelspapier bezieht, erklärt, dass diese Waren, soweit nicht anderes angegeben, präferenzbegünstigte … (2) Ursprungswaren sind.

               Εσθονικό κείμενο

               Käesoleva dokumendiga hõlmatud toodete eksportija (tolli kinnitus nr. … (1)) deklareerib, et need tooted on … (2) sooduspäritoluga, välja arvatud juhul, kui on selgelt näidatud teisiti.

               Ελληνικό κείμενο

               Ο εξαγωγέας των προϊόντων που καλύπτονται από το παρόν έγγραφο (άδεια τελωνείου υπ'αριθ. … (1)) δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … (2).

               Αγγλικό κείμενο

               The exporter of the products covered by this document (customs authorisation No … (1)) declares that, except where otherwise clearly indicated, these products are of … (2) preferential origin.

               Γαλλικό κείμενο

               L'exportateur des produits couverts par le présent document (autorisation douanière n o … (1)) déclare que, sauf indication claire du contraire, ces produits ont l'origine préférentielle … (2).

               Ιταλικό κείμενο

               L'esportatore delle merci contemplate nel presente documento (autorizzazione doganale n. … (1)) dichiara che, salvo indicazione contraria, le merci sono di origine preferenziale … (2).

               Λετονικό κείμενο

               To produktu eksportētājs, kuri ietverti šajā dokumentā (muitas atļauja Nr. … (1)), deklarē, ka, izņemot tur, kur ir citādi skaidri noteikts, šiem produktiem ir preferenciāla izcelsme … (2).

               Λιθουανικό κείμενο

               Šiame dokumente išvardytų prekių eksportuotojas (muitinės liudijimo Nr … (1)) deklaruoja, kad, jeigu kitaip nenurodyta, tai yra … (2) preferencinės kilmės prekės.

               Ουγγρικό κείμενο

               A jelen okmányban szereplő áruk exportőre (vámfelhatalmazási szám: … (1)) kijelentem, hogy eltérő egyértelmű jelzés hiányában az áruk preferenciális … (2) származásúak.

               Μαλτέζικο κείμενο

               L-esportatur tal-prodotti koperti b’dan id-dokument (awtorizzazzjoni tad-dwana nru. … (1)) jiddikjara li, ħlief fejn indikat b’mod ċar li mhux hekk, dawn il-prodotti huma ta’ oriġini preferenzjali … (2).

               Ολλανδικό κείμενο

               De exporteur van de goederen waarop dit document van toepassing is (douanevergunning nr. … (1)), verklaart dat, behoudens uitdrukkelijke andersluidende vermelding, deze goederen van preferentiële … oorsprong zijn (2).

               Πολωνικό κείμενο

               Eksporter produktów objętych tym dokumentem (upoważnienie władz celnych nr … (1)) deklaruje, że z wyjątkiem gdzie jest to wyraźnie określone, produkty te mają … (2) preferencyjne pochodzenie.

               Πορτογαλικό κείμενο

               O abaixo-assinado, exportador dos produtos abrangidos pelo presente documento (autorização aduaneira n o . … (1)), declara que, salvo indicação expressa em contrário, estes produtos são de origem preferencial … (2).

               Ρουμανικό κείμενο

               Exportatorul produselor ce fac obiectul acestui document (autorizația vamală nr. … (1)) declară că, exceptând cazul în care în mod expres este indicat altfel, aceste produse sunt de origine preferențială … (2).

               Σλοβενικό κείμενο

               Izvoznik blaga, zajetega s tem dokumentom (pooblastilo carinskih organov št … (1)) izjavlja, da, razen če ni drugače jasno navedeno, ima to blago preferencialno … (2) poreklo.

               Σλοβακικό κείμενο

               Vývozca výrobkov uvedených v tomto dokumente (číslo povolenia … (1)) vyhlasuje, že okrem zreteľne označených, majú tieto výrobky preferenčný pôvod v … (2).

               Φινλανδικό κείμενο

               Tässä asiakirjassa mainittujen tuotteiden viejä (tullin lupa n:o … (1)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … alkuperätuotteita (2).

               Σουηδικό κείμενο

               Exportören av de varor som omfattas av detta dokument (tullmyndighetens tillstånd nr. … (1)) försäkrar att dessa varor, om inte annat tydligt markerats, har förmånsberättigande … ursprung (2).

                        .................................................................................. (3)

                        (Τόπος και ημερομηνία)

                        .................................................................................. (4)

                        (Υπογραφή του εξαγωγέα·  επιπλέον το ονοματεπώνυμο

                        του προσώπου που υπογράφει τη δήλωση πρέπει να αναγράφεται με ευανάγνωστους χαρακτήρες)

               _________________

               Σημειώσεις

               (1) Όταν η δήλωση τιμολογίου συντάσσεται από εγκεκριμένο εξαγωγέα κατά την έννοια του άρθρου 22 του πρωτοκόλλου, o αριθμός άδειας του εγκεκριμένου εξαγωγέα πρέπει να αναγράφεται στη θέση αυτή. Όταν η δήλωση τιμολογίου δεν συντάσσεται από εγκεκριμένο εξαγωγέα, παραλείπονται οι λέξεις που περιέχονται στις αγκύλες ή παραμένει κενός ο χώρος.

               (2) Πρέπει να αναφέρεται η καταγωγή των προϊόντων. Όταν η δήλωση τιμολογίου αφορά εν όλω ή εν μέρει προϊόντα καταγωγής Θέουτας και Μελίλιας κατά την έννοια του άρθρου 40 του παρόντος πρωτοκόλλου, ο εξαγωγέας πρέπει να τα υποδεικνύει σαφώς στο έγγραφο επί του οποίου συντάσσεται η δήλωση με το σύμβολο "CM".

               (3) Οι ενδείξεις αυτές είναι δυνατόν να παραλείπονται, αν η σχετική πληροφορία περιλαμβάνεται στο ίδιο το έγγραφο.

               (4) Βλ. άρθρο 21 παράγραφος 5 του πρωτοκόλλου. Στις περιπτώσεις που ο εξαγωγέας δεν υποχρεούται να υπογράψει, η απαλλαγή από την υποχρέωση υπογραφής συνεπάγεται και την απαλλαγή από την υποχρέωση αναγραφής του ονόματος του υπογράφοντος.».

               Άρθρο  3

               Η Ευρωπαϊκή Ένωση γνωστοποιεί στα κράτη της ΑΜΑ το κείμενο της συμφωνίας στην κροατική γλώσσα.

               Άρθρο  4

               1.Οι διατάξεις της συμφωνίας εφαρμόζονται σε εμπορεύματα εξαγόμενα είτε από ένα από τα κράτη της ΑΜΑ προς τη Δημοκρατία της Κροατίας είτε από τη Δημοκρατία της Κροατίας σε ένα από τα κράτη της ΑΜΑ, τα οποία είναι σύμφωνα με τις διατάξεις του πρωτοκόλλου 1 της ΑΜΑ και τα οποία κατά την 1η Ιουλίου 2013, βρίσκονταν είτε καθ’ οδόν είτε υπό προσωρινή αποθήκευση, σε αποθήκη υπό τελωνειακό έλεγχο ή σε ελεύθερη ζώνη σε κράτος της ΑΜΑ ή στην Κροατία.

               2.Στις περιπτώσεις που αναφέρονται στην παράγραφο 1 χορηγείται προτιμησιακή μεταχείριση υπό την προϋπόθεση ότι υποβάλλεται στις τελωνειακές αρχές της χώρας εισαγωγής, εντός τεσσάρων μηνών από την ημερομηνία έναρξης ισχύος της παρούσας απόφασης, πιστοποιητικό καταγωγής που εκδόθηκε αναδρομικά από τις τελωνειακές αρχές της χώρας εξαγωγής.

               Άρθρο  5

               Τα κράτη της ΑΜΑ αναλαμβάνουν την υποχρέωση να μην υποβάλουν αξιώσεις, απαιτήσεις ή παραπομπές και να μην τροποποιήσουν ούτε να ανακαλέσουν παραχωρήσεις σύμφωνα με τα άρθρα XXIV.6 και XXVIII της συμφωνίας GATT του 1994 ή το άρθρο ΧΧΙ της συμφωνίας GATS όσον αφορά την προσχώρηση της Δημοκρατίας της Κροατίας στην Ευρωπαϊκή Ένωση.

               Άρθρο  6

               Το παράρτημα ΙΧ του πρωτοκόλλου 1 της συμφωνίας αντικαθίσταται από το ακόλουθο κείμενο:

               «ΠΑΡΑΡΤΗΜΑ IX του πρωτοκόλλου 1

               Υπερπόντιες χώρες και εδάφη

               Κατά την έννοια του παρόντος πρωτοκόλλου ως "υπερπόντιες χώρες και εδάφη" νοούνται οι παρακάτω χώρες και εδάφη που αναφέρονται στο τέταρτο μέρος της συνθήκης για την ίδρυση της Ευρωπαϊκής Κοινότητας:

               (Ο κατάλογος αυτός ισχύει με την επιφύλαξη του καθεστώτος των εν λόγω χωρών και εδαφών ή τυχόν μελλοντικές μεταβολές του)

               1.Υπερπόντιες χώρες και εδάφη που έχουν ειδικές σχέσεις με το Βασίλειο της Δανίας:

               –Γροιλανδία.

               2.Υπερπόντιες χώρες και εδάφη που έχουν ειδικές σχέσεις με τη Γαλλική Δημοκρατία:

               –Νέα Καληδονία και τα εξαρτημένα εδάφη,

               –Γαλλική Πολυνησία,

               –Σαιν Πιέρ και Μικελόν,

               –Άγιος Βαρθολομαίος,

               –Γαλλικές περιοχές του νοτίου ημισφαιρίου και της Ανταρκτικής,

               –Νήσοι Γουάλις και Φουτούνα.

               3.Υπερπόντιες χώρες που έχουν ειδικές σχέσεις με το Βασίλειο των Κάτω Χωρών:

               –Αρούμπα,

               –Μπονέρ,

               –Κουρασάο,

               –Σάμπα,

               –Άγιος Ευστάθιος,

               –Άγιος Μαρτίνος.

               4.Υπερπόντιες χώρες και εδάφη που έχουν ειδικές σχέσεις με το Ηνωμένο Βασίλειο της Μεγάλης Βρετανίας και της Βόρειας Ιρλανδίας:

               –Ανγκουίλα,

               –Βερμούδες,

               –Νήσοι Κάιμαν,

               –Νήσοι Φόκλαντ,

               –Νότια Γεωργία και Νότιοι Νήσοι Σάντουιτς,

               –Μονσεράτ,

               –Πίτκερν,

               –Αγία Ελένη και τα εξαρτημένα εδάφη,

               –Βρετανικό έδαφος Ανταρκτικής,

               –Βρετανικό έδαφος Ινδικού Ωκεανού,

               –Νήσοι Τερκς και Κάικος,

               –Βρετανικές Παρθένοι Νήσοι.».

               Άρθρο  7

               Η παρούσα απόφαση αρχίζει να ισχύει στις [ημερομηνία]

               Ωστόσο, τα άρθρα 3 και 4 εφαρμόζονται από την 1η Ιουλίου 2013.

                     (1)
                  ΕΕ L 111 της 24.4.2012, σ. 2.

                     (2)
                  Απόφαση 2012/419/ΕΕ του Ευρωπαϊκού Συμβουλίου, της 11ης Ιουλίου 2012, σχετικά με την τροποποίηση του καθεστώτος της Μαγιότ έναντι της Ευρωπαϊκής Ένωσης (ΕΕ L 204 της 31.7.2012, σ. 131).

                     (3)
                  Απόφαση 2010/718/ΕΕ του Ευρωπαϊκού Συμβουλίου, της 29ης Οκτωβρίου 2010, σχετικά με την τροποποίηση του ευρωπαϊκού καθεστώτος της νήσου του Αγίου Βαρθολομαίου (ΕΕ L 325 της 9.12.2010, σ. 4).

                     (4)
                  Απόφαση 2013/755/EE του Συμβουλίου της 25ης Νοεμβρίου 2013 για τη σύνδεση των Υπερπόντιων Χωρών και Εδαφών με την Ευρωπαϊκή Ένωση («απόφαση για τη σύνδεση ΥΧΕ–ΕΕ») (ΕΕ L 344 της 19.12.2013, σ. 1).